<classify> KOCHA wa Simba, Pierre Lenchatre ameingia mchecheto kucheza fainali dhidi ya Gor Mahia na kukiri kuihofi a timu hiyo ambayo iliifunga JKU ya Zanzibar kwa mabao 3-0 kwenye mchezo wa robo fainali ya Mashindano ya Super Cup yanayochezwa kwenye Uwanja wa Afraha mjini hapa.Akizungumza juzi baada ya kufuzu nusu fainali kwa kuifunga Kariobang kwa penalti 3-2 baada ya kumaliza dakika 90 bila kufungana, alisema endapo Simba itafuzu fainali, basi mchezo huo utakuwa mgumu kutokana na uimara wa kikosi cha Gor Mahia.Niliiangalia wakati wakicheza dhidi ya JKU, ni timu nzuri na ninaihofia zaidi kwani ina wachezaji wenye nguvu na wenye kutumia akili na nilimpongeza kwa kuwa na timu nzuri sana, alisema Lechantre.Lenchatre alisema endapo wataitoa Kakamega Homeboys na kutinga fainali watapaswa kujipanga vizuri kukabiliana na upinzani kutoka kwa timu itakayotinga hatua hiyo.Gor Mahia watafika fainali kwa namna ilivyo na wachezaji wenye nguvu na kucheza kwa kutumia akili , Simba tumefuzu nusu fainali na lazima tujiandae kwa mchezo huo kwanza ikiwa ni pamoja na kufanya marekesho ya makosa yaliyojitokeza kwenye mchezo huo, alisema Lechantre.Gor Mahia ambao ni bingwa mtetezi wa mashindano hayo, inafundishwa na Dylan Kerr kocha ambaye aliwahi kuinoa Simba 2016 kwa kipindi cha miezi sita tu.  <topic>: MICHEZO 